Jana se Erfsondes kry nuwe seisoen! | SARIE
FOTO: Leana Clunies-Ross	Verwante Artikels
Desiré terug by Suidooster
SARIE se 2016-sterre: Die vele gesigte en rolle van Reine Swart
Jana se Erfsondes kry nuwe seisoen!	deur Fanie Cronjé
Met vyf suksesvolle seisoene en altesame 65 episodes, kan Erfsondes gesien word as een van die suksesvolste Afrikaanse TV-reekse van die afgelope dekade. Die hoofrolspeler, Jana Strydom, het sterstatus gekry, nie net by Erfsondes se groot SABC2-gehoor nie, maar ook by kritici wat haar prys as een van die beste en belangrikste aktrises van haar generasie. Ook het die reeks van Henriëtta Gryffenberg, bekend as aktrise en TV-aanbieder, een van die gesogste draaiboekskrywers in die land gemaak. Saam met Bobby Heaney, wat die regie gedoen het, het die span ŉ storie ontwikkel waarvan kykers net nie genoeg kon kry nie.
FOTO: Leana Clunies-Ross
En nou kom Erfsondes terug vir ’n sesde reeks! Produksie behoort vroeg 2017 te begin en die nuwe reeks sal teen die herfs/vroeg winter uitgesaai word.
“Ek is opgewonde om weer die rol van Kate te kan speel. Ek het vir Henriëtta gevra wat kan die vrou nog oorkom? Is dit realisties, is dit ooit menslik, want sy is al deur byna alles. Maar toe sy my sê wat sy beplan om met haar te doen, toe gaan ek: ‘Ohhhhh, natuurlik! Dit maak sin dat dit nou met haar gebeur.’ Wat dit is, kan ek nie nou sê nie, maar Henriëtta is briljant. Ek weet nie waar kom sy aan al die dinge nie. Dis net ongelooflik hoe goed sy is.”
Vir die afgelope 18 maande woon Jana en haar man, Hannes, en hul twee kinders in Simonstad buite Kaapstad. Die lewe is anders, en goed soos ŉ oggendstappie langs die see in die middel van die week is iets wat sy koester.
My precious… #family #love@jdbkruger07
A photo posted by Jana Strydom (@janastrydom) on Aug 21, 2016 at 12:48am PDT
Haar loopbaan het steeds volop momentum, want behalwe vir Erfsondes het sy ook so pas klaar geskiet aan ŉ internasionaal vervaardigde film oor die Rivonia-verhore. Die prent fokus op die lewe van Bram Fischer en sy gesin in dié tydperk.
Shirley and Bob Hepple @maaskaas242 #Rivonia #featurefilm #acting
A photo posted by Jana Strydom (@janastrydom) on Aug 23, 2016 at 11:35pm PDT
Sy speel die rol van Shirley Hepple, die vrou van een van die beskuldigdes.
Ons is altyd opgewonde om vir Jana op die silwerdoek en kleinkassie te kan sien!
Katy Perry kon nie ophou huil nie
Jackie O op die silwerdoek
FOTO’S: Kurt en Dunay se Kyrah twee
Is dit prins Harry se meisie?
Michael Phelps is getroud
Wat is in Kraaifontein se water?
Daar is beslis iets in Kraaifontein se water. Hoekom? Want dié plek lewer talentvolle mense op soos ’n Olimpiese kampioen in die 400 m, ’n Blitsbok, ’n SARIE Voorbladgesigwenner en nou ’n model wat deur Kylie Jenner raakgesien is! Die beeldskone Carmen-Lee Solomons (25) …
Adele se dieet – en dit wérk glo! Spaar só geld in die kombuis: 4 celebs deel hul geheime Willem Botha: Sanger, TV-aanbieder, akteur, en nou ook fotograaf! Brownie met net 4 bestanddele Sjokolademousse-koek Malvapoeding met koek uit ’n boks Skrywers	Aletté-Johanni Winckler